الحمد لله والصلاة والسلام على رسول الله صلى الله عليه وسلم. يا رب اشرح لي صدري ويسر لي امري واحلل عقدة من لساني يفقهوا قوله النهاردة بازن الله معنا اه قصة جديدة من قصص السنة
وزي ما احنا عارفين قصص السنة نوعين قصص السنة نوعين يا اما قصة من احداث السيرة نفسها اللي حصلت للنبي صلى الله عليه وسلم مع الصحابة في عهد النبي صلى الله عليه وسلم. دي قصص من قصص السنة
اللي هي يعني جزء من السيرة يا اما طبعا بنتكلم عن قصة النبي صلى الله عليه وسلم حكاها حصلت في في الامم السابقة. كل ده اسمه خصص السنة النهاردة القصة آآ آآ قصة حقيقية
من من كان قبل النبي صلى الله عليه وسلم والصحابة من الامم يعني ولكنها بتحكي عن شخص. القصة قصة واحد القصة كلها عارفين الفيلم عبارة عن شخصية واحدة في شوية شخصيات حواليه بس هو البطل وهو الموضوع. والقصة كلها بتدور حواليه
اه قصة اه اه قاتل المائة دي قصة بازن الله انا هنتكلم عنها حديس وقصة قاتل المئة ويمكن يكون ناس كتيرة مننا عارفينها يعني بس آآ بس احنا عايزين نتربى بقى من على المعاني والمشاعر الرهيبة اللي في اللي في اللي في القصة دي
هنقرأ من رواية صحيح مسلم عن ابي سعيد الخدري آآ رواية صحيح مسلم سيدنا ابو سعيد قال انه النبي صلى الله عليه وسلم حكى لهم القصة دي. قال النبي صلى الله عليه وسلم
آآ كان والنهاردة الحديس مش طويل فهنقوله على بعض وبعد كده ناخد الوقفات والمحطات بتاعتنا اللي متعودين عليها فقال النبي صلى الله عليه وسلم كان فيمن كان قبلكم رجل قتل تسعة وتسعين نفسا
رجل لوحده قتل تسعة وتسعين نفسا فالجملة اللي جاية هتنقلك نقلة تانية خالص في القصة. ده قتال قتلة بجد حرفيا بس فجأة كده فسأل عن اعلم اهل الارض انت متوقع هو عايز يقتله هو كمان ولا ايه
تدل على راهب راهب يعني واحد بيتعبد يعني مش عالم فاهمين الفرق؟ واحد بتاع عبادة فاتاه وقال انه قتل تسعة وتسعين نفسا فهل له من توبة دي دي دي الجملة العجيبة واضح ان الراجل ده
نفسه صحيت نفسه الامارة بالسوء صحيت ضميره مش قادر يكمل فطرته بتقول له احنا عايشين غلط انا لازم اتغير فهل لي من توبة؟ فقال لا فقتله فكمل به مائة ثم سأل عن اعلم اهل الارض
تدل على رجل عالم فقال انه قتل مائة نفس فهل لي من توبة؟ قال نعم العالم قال له نعم ومن يحول بينك وبين التوبة وبعد كده قال له اعمل ايه
قال انطلق الى ارض كزا وكزا فان بها اناسا يعبدون الله فاعبد الله معهم. ولا ترجع الى ارضك فانها ارض سوء فانطلق حتى اذا نصف الطريق اتاه الموت حتى اذا ناصف الطريق
وهو في نص السكة اتاه الموت في رواية بقى البخاري هنا جملة مهمة قوي قال البخاري في روايته في الرواية قال النبي صلى الله عليه وسلم ثناء بصدره نحوها يعني مال
بصدره نحوها نحو الارض اللي كان رايح لها وبعد كده نكمل تاني في كلام النبي صلى الله عليه وسلم في صحيح مسلم قال فاختصمت فيه ملائكة الرحمة وملائكة العذاب نزل نزل فوجين الملايكة
الاصل لما الروح بتموت واحد فيهم بس اللي بينزل المرة دي نزلوا واختصموا قالت ملائكة الرحمة جاءنا تائبا مقبلا بقلبه الى الله قالت ملائكة العذاب انه لم يعمل خيرا قط
انتم بتقولوا ايه دول قالوا دغداد ده بيتحرك خلاص في طريق التوبة. دول قالوا ده ما ده ما ركعهاش ما وصلش البلد حتى وصام معهم يوم فاتاهم ملك في سورة ادمي
فجالهم واحد ملك بس في صورة ادمية فجعلوا بينهم فجعلوه بينهم. يعني احكم انت احكم انت قال فقيسوا ما بين الارضين. هو واقف هو ميت هنا قيسوا ما بين الارضين فالى ايتهما كان ادنى
فهو له تعالوا نشوف هو اقرب لفين وقاسوا فوجدوه ادنى الى الارض التي اراد. اللي كان عايز يروحها وقبضته ملائكة الرحمة وبرضو في رواية البخاري فاوحى الله الى هذه اللي كان عايز يروحها انت قربي
عشان المسافة تصغر واوحى الله الى هذه ان تباعتي فوجد الى هذه اقرب بشبر وقبضته ملائكة الرحمة ده كده نص الحديس في المسلم والجملتين المختلفين في رواية البخاري اللي مهمين جدا
نأى بصدره وان هو الله قال للارض تباعدي وتقاربي وكان اقرب بشبر تفصيلتين مهمين قوي فكان لازم نضمهم يعني دي القصة بتاعتنا فتعالوا نكمل احنا قلنا الرواية نبدأ بقى ايه
آآ بازن الله في الخواطر بتاعتنا وفي المعاني المهمة قوي ان شاء الله بنطلع بها اتأكد بس منكم ان الصوت واضح كده حد يكتب لنا كلمة كده اطمن تمام فالنهارده نكمل
وتعالوا يا جماعة نقف مع الحديس ده. انا عايزكم تعيشوا مع مشاعر الراجل ده. انا مش عايزني اخش في الحديس ده من غير ما نستشعر مشاعر الراجل ده واحد يا جماعة قتل ميت شخص
واحد يقينا ده بجد مليون في المية. كل اللي بيسمعوني دلوقتي كلنا على بعض زنوبنا زنوبنا ما تساويش زنوب الراجل ده. واحد من من من افجر ما تتخيل من افجر ما تتخيل قلبه قلبه متحطم
اسود القتل يا جماعة قتل مش قتل مرة اتنين تلاتة عشرة عشرين خمسين انا انا عايز اقول لك يعني ايه مية اصلا يعني لو قعدت اتخيل المية موقف ايه كل الزنوب دي! ايه كل الكبائر دي! وبعد كده قلبه بيتقطع انا عايز اتوب
ازاي ممكن واحد يبقى بيتقطع وهو وصل للمرحلة دي ؟ عشان اي حد ممكن يبقى عايز يتوب واي حد بالفعل هيستشعر بعد فترة من المعاصي انه عايز يتوب ودي اول محطة عايزينها هي المحطة النفسية انتم فاكرين طبعا وعارفين سياستنا. احنا بناخد محطات. المحطة دي بتنزل تقف فيها شوية
احنا هننزل نقف شوية كل شوية مع كم جملة من الحديس ونتعلم منهم. فالمحطة الاولانية اللي معنا محطة نفسية محطة نفسية هو بيقول هل لي من توبة الاضطراب النفسي اللي بيصيب العاصي المؤمن
خلي بالك في واحد عاصي وفاجر بس مش مؤمن فطرته منتكسة ومش فارق معه. وبيتلزز وبيجاهر بالمعصية وبيزود فيها. وبيدافع عنها وبيطلع يرفع علم الشزوز دي ناس دي ناس انهارت انهارت فطرتها انهارت. مش بتكلم عن ده
بتكلم على العاصي المؤمن اللي لما الزنب بيعمل جرح في قلبه بيتوجع وبعد كده لما بيزود في الزنوب وبيبعد شوية بيحصل له اضطراب. اضطراب نفسي الزنب يا جماعة بيعمل معنا حاجتين
وساعات بنركز في حاجة واحدة بس وننسى الحاجة التانية اول حاجة هي العقوبة اللي بتيجي معه. يعني ايه؟ يعني ربنا قال كده. ربنا قال ليس بامانيكم ولا اماني اهل الكتاب
هي مش مش باللي انت عايزه ولا بتحلم به. ولا اي حد بيتمناه. امال هي بايه يا رب؟ بالقاعدة اللي ربنا حطها. اللي هي ايه؟ من يعمل سوءا يجزى به
ربنا يقول ليس مش بمزاج اللي انت عايز عايز تتبسط في المعاصي اتبسط بس هي مش هتمشي كده هتمشي ازاي يا رب من يعمل سوءا يجزى به اول اول مشاكل المعاصي انه المعاصي لها عقوبة
المعاصي لها عقوبة. العقوبة دي ممكن تبقى فلوس اقل. سعادة اقل. آآ عربيتك تتخبط آآ نومك آآ يبقى مش حلو. آآ شغلك يبقى فيه مشاكل. ولادك يضايقوك مراتك تمرض. آآ آآ ايه ده! اي حاجة! اه اي حاجة. يعني ممكن المعصية لما اعملها عقوبتها انت فاكر عقوبتها هتيجي ايه
هي هي لأ ممكن تبقى بص التليفزيون يضرب. يلا غير التليفزيون بخمس تلاف جنيه. عقوبة ليه؟ اصل انا عملت زنب طب انا مش ببقى فاهم اه انت مش هتفهم. بطنك توجعك. اه الاكل يبقى بايز. اه اه الشغل يكتر عليك فيخلوك تسهر اه حاجات ما لهاش اي
اعتبارات يعني ايه؟ يعني ما فيش لستة كده للزنب ده بيحصل كده الزنب ده هي عقوبات وخلاص وبتفضل تترمى علينا. ده اول مشكلة احد العقوبات بقى هو اللي انا بقوله ده الاضطراب النفسي اللي بيحصل ده عقوبة اصلا
قسوة القلب دي عقوبة اصلا انا فاكر ان انا ما بتعاقبش بس انا مش بخشع في الصلاة. دي عقوبة اصلا انا مش حاسس بالعقوبة اه وحاسس ان انا جسمي جسمي هو مركز في جسمه. بس انا عمري ما بعيط مع القرآن. دي عقوبة اصلا
ده اسمه حرمان عقوبة فمين فاللي بيحصل للمؤمن ان هو بيتعاقب وبيحصل شؤم بسبب المعصية. كتر المعاصي بيعمل في ايه بقى؟ بيعمل له اضطراب بيعمل له اضطراب نفسي هل له من توبة؟ الراجل مجنون. الراجل الجنان ده جنان حق اللي هو الاضطراب ده
والمحطة دي مهمة اوي يعني حصلت وبتحصل وهتفضل تحصل لازم نفهم ان الزنوب هي اللي هي السبب ده. عكسها بالزبط لما الواحد بيتوب وبيستقر شوية في الطاعة. بيحصل له بيحصل
اول لزة انا فرحان ان انا ان انا بقيت في على في في مع التوابين بقى مع اللي بيستقيموا وبيحصل العكس بالزبط بيحصل السكينة بيحصل الاطمئنان بيحصل الهدوء قال الله واصلح بالهم. بيحصل راحة البال. بترجع للقلب. القلب يهدى
لازم تبقى لازم نبقى عارفين ده انا عايزك تشوفه في الراجل وبعد كده تشوفه في نفسك عشان بس لما اقول عايز اعصي ابقى فاهم التمن ده هيحصل في ايه وعشان لما اوصل للمرحلة دي ابقى عارف كويس قوي ايه ايه اللي يخلي قلبي يهدا ما لهاش غير حل واحد
عارفين العيال الصغيرة بتقعد تزعق تزعق زعق فبيبقى عايز اللبن اول ما يمسك الببرونة بيهدى في لحزة هو ده قلب المؤمن مع التوبة ومع الطاعة خلاص بيهدا فلازم تبقى عارف ده بيعمل ايه ولازم تبقى عارف ده يروح ازاي
هو الحديس ده بيفهمك نفسيا انت نفسيتك لما بيجي واحد يعني انا مكتئب انا تعبان انا زهقان انا مش مبسوط انا كل ده بسبب ايه؟ يعني سواني بس هل ممكن ابقى علاقتي كويسة بربنا
علاقتي كويسة بربنا مش بتكلم بتصلي ولا لأ علاقتي كويسة بربنا انا عندي حال مع ربنا انا عارف مين ربي وبحبه وبقرا عنه وبكلمه وبدعيه وبطلب منه وبصلي وبسمع كلامه وبقرا قرآنه وبسمع عن الاخرة وبسمع عن دينه. هل هل السوي ايمانيا
مضطرب نفسيا مستحيل مستحيل انما هو احنا مش عارفين نبقى اسوية ايمانيا. فبيجي واحد يقول لك يا عم ما تقوليش صلي. ايوة انا مش عايزك تصلي. انا عايزك تبقى مؤمن
اللي هو عجبا لامر المؤمن الا امره له كله خير. ده اصلا البلاء يا جماعة ما مستحيل يوصل لليأس والاكتئاب. الراجل ده ما بيتأثرش بالبلاء. يا اما الرأس سراء شكر فبيبقى هادي
بيبقى مطمن بيبقى فاهم بيبقى واعي بيبقى عنده سكينة ده بيحصل ازاي؟ لما بيبعد عن المعاصي ولما بيقرب من المعاصي بيبدأ الاضطراب ده يحصل. ولما يغوط في المعاصي بيحصل له زي الراجل ده كده
بيحصل لنا احنا كمان كده نسمع الحديسين دول وشف الشخصين دول اللي عاملين زي الراجل ده برضو واحد اسمه ابو طويل. ابو طويل قال راح للنبي صلى الله عليه وسلم
قالوا ارأيت من عمل الذنوب كلها ولم يترك منها شيئا وهو في ذلك لم يترك حاجة ولا داجة الا اتاها بيكلمه بيقول له ايه؟ بيقول له لو واحد بص بيقول له ايه لو واحد
ها لو واحد. قال له ارأيت من عمل هو هو بيقول له لو واحد وقال له ما سابش حاجة. هل لذلك من توبة؟ زي الراجل ده بالزبط تحس هو هو نفس الكلام
فالنبي صلى الله عليه وسلم قال له هل اسلمت؟ بيقول له انت اسلمت. هو التاني بيقول له لو واحد فالنبي قال له انت اسلمت؟ قال له اما انا فاني اشهد ان لا اله الا الله
وان وانك رسول الله قال النبي صلى الله عليه وسلم تفعل الخيرات وتترك السيئات فيجعل الله لك خيرات كلهن النبي صلى الله عليه وسلم بصوا الراجل بيقول له انا عايز اسألك عن واحد
فالنبي صلى الله عليه وسلم قال له انت النبي صلى الله عليه وسلم عارف ان هو مش بيتكلم على واحد. بيتكلم على نفسه. بس مش قادر لو واحد عمل الزنوب كلها ينفع يتوب
النبي صلى الله عليه وسلم قال له انت لو عملت الخيرات وتركت السيئات يعني انت لو صلحت من حالك خلاص كل حياتك تبقى خير. قام الراجل قال له ايه؟ وغدراتي وفجراتي
مش مغادراته خلاص الراجل الراجل يا جماعة سمع الكلمة اللي هو نفسه يسمعها حياتها تبقى كويسة فغير الايه؟ غير الضمير اللي بيتكلم به. بدل ما يتكلم عن ضمير غائب بنتكلم عن ضمير قال وغدراتي
وفجراتي والكبائر كله. قال النبي صلى الله عليه وسلم نعم قال رجل الله اكبر بص بقى الحديس بيقول ايه فما زال يكبر مشي الله اكبر سامعينه حتى توارى لحد ما اختفى. الله اكبر. عمال يعمل كده
شوفتوا حاسين بالسكينة نزلت على الراجل قبل ما ياخد خطوة حتى. لما سمع انه فيه حل لما عرف ان انا هبقى كويس الله اكبر والحديس التاني عن ابي امامة ان رجلا اتى رسول الله صلى الله عليه وسلم قال رسول الله اني اصبت حدا فاقمه علي
اصبت حدا يعني انا عملت زنب يستوجب انك تقيم علي حد تخيلوا فاقمه علي واعرض عنه يعني سابه كده ثم قال اني اصبت حدا فاقمه علي. انا انا حاسس فهو ده الاضطراب النفسي. فاعرض عنه
وقال يا رسول الله اني اصبت حدا فاقيمه علي فاعرض عنه. الحالة بتاعة الراجل ده يا جماعة طول ما انت سايب نفسك في الطينة في البركة الزنوب ده هيفضل حالك
ده الاضطراب النفسي اللي هيفضل بيصيب المؤمن العاصي وده خير. ده اللي بيخليه يقوم وايه اللي هيبقى مبسوط وفي غفلة؟ انما لما تبقى في الوضع ده لازم تفهم ده بسبب ايه
الراجل قال له اصبت حدا. الراجل عامل كارسة فمش هينفع تبقى انسان سوي طبيعي وانت عامل كارسة ويوم ما تاخد الخطوة وتتوب هترجع للحالة النفسية الطبيعية بتاعة المؤمن والراجل بعد كده بقى بقية الحديس صلى معهم والنبي صلى الله عليه وسلم قال له خلاص ربنا عفا عنك وخلاص
انما انا بوصف لك الحالة النفسية بالحديسين دول بتاع ابو طويل وبتاع الراجل ده ازاي كانوا تعبانين مع الزنوب انا انا بلفت نزركم لحالة نفسية عندنا بتيجي لنا لما لما لما ننسى الزنوب بتعمل ايه
والحديس بيفكرنا بها تعالوا نخش محطة. تعالوا نركب وننزل في محطة عملية محطة عملية لان احنا طيب انا نفسيتي ممكن تقول لي اعمل ايه بص احنا بنتعلم من الراجل ده
بصوا يا جماعة آآ آآ الراجل ده تعالوا نشوف افعاله في الحديس ركز معي كده في نص الحديث فسأل ماشي فادل على كزا كزا كزا فاتاه فقال هل لي من توبة
وبعد كده قال له لأ فقتله. ثم سأل فاتاه فقال هل لي من توبة؟ وبعد كده الراجل قال له ايه؟ انطلق فانطلق الى ارض كزا كزا وبعد كده في رواية البخاري فنأى بصدره. ملاحزين حاجة
الراجل بيتحرك الراجل بيتحرك الراجل بيتحرك اتسأل اتاه قال سأل اتاه قال انطلق نأى بصدره. الراجليس كله ما بيقولش اي حاجة عن راجل غير انه اتحرك. بيوريك الراجل وهو عمال يروح ويجي ويروح ويجي بيتوب
فلازم تبقى عارف كويس قوي انه المحطة دي بتتكلم عن ازاي عمليا انك لازم تتحرك وتبادر للتوبة ما تقعدش تتكلم وكان فيه يعني آآ يعني انت علمتها دي من الشيخ يعقوب
لما كان عنده كتاب اسمه اصول الاصول. حلو قوي. فيه بقى حتة عايزك تقراها اسمها كف عن الشكوى. اكتب كده يا شيخ يعقوب اصول الاصول كف عن الشكوى. ما تكتبش احنا هناخدها دي في المحطة
العلمية يعني. كف عن الشكوى. فهمتم قصده ايه؟ بطل بطل كلام يعني ايه بطل كلام؟ انا تعبان انا متضايق. انا نفسي اتغير. انا يا عم قم اتحرك. الراجل انت سامعه بيقول ايه؟ ينفع اتوب؟ ينفع. بس هو هو بيسأل السؤال الصح. ينفع اتوب؟ اه
ما قالش ولا كلمة تاني بقية حياته بقية بقية الحديس كله آآ وهو بيتحرك وهو بيتحرك فمحتاجين ان احنا نتحرك سأل اتاه قال انطلق نأى بصدره. محتاج ان انت تتحرك للتوبة. لما تقول انا متضايق
قوم وصل ركعتين ما انا قمت صليت ايوة ماشي ما انت انا عايزك تتحرك بس ويا رب انا اسف انا تائب انا مش هاعمل ده تاني. خلاص انت كده خدت خطوات التوبة. ده المهم. انما نقعد نتكلم ونهلك ونهري ونضيع في وقت ونضيع في مشاعر
ونضيع في طاقة ونضيع ونضيع ونضيع طب هو ده هو ده هو ده هيوديك لفين؟ ولا حاجة. عارفين احنا بنعمل ده ليه؟ قصر ديل. نفسي مش عايزة تتوب. بتقول لي هطلع شوية طاقة. هعمل
نفسي بتحرك. هعمل شوية لغوشة كده حوالين الموضوع. هادي ضميري ده شوية. هتكلم كلمتين ومش هتحرك افهموا الفرق ما بين اللي بيتحرك وما بين اللي بيدعي شوفوا التائب الصادق التائب الصادق بيتحرك
اقول لكم كمان حاجة زيادة عجيبة عجيبة عجيبة ايه هي لاحز معي في الحديس. بص النص ده. آآ آآ فسأل فدل على الراهب. فقال هل لي من توبة فقتله ثم سأل فدل على على العالم. فقال هل لي من ايه فقتله دي؟ ده عمل الزنب وهو بيحاول يتوب
وبرضو كمل ده صادق بجد عارف لما تقول له والله يا رب هاتوب وتاني يوم تعمل الزنب تالت يوم بقى انت ايه؟ هي دي الفرق. هو ده الصادق. والله انا عايز اتوب. ضعفت. والله ما كنت عايز اعمل. انا باقول لك امبارح عايز اتوب. هاكمل
شفتم شفتم التائب ده؟ ده سوبر تائب ده والله بجد ده راجل يعني يعني بجد بجد هو ده التائب بجد اللي لو وقع في الزنب وهو بيتوب ما بيعتبرش الموضوع بيكمل
الواحد فينا بيقول كده انا انا هغض بصري. ييجي ينزل تاني يوم للاسف في اوعى في الزنب. انا كده مش يا عم بطل كدب خليك صادق في التوبة وكمل اعمل لك ايه؟ انت دلوقتي الواقع بيقول انك وقعت
طب هاعمل لك ايه ؟ ولا حاجة. ما حدش هيعمل لك حاجة. قم بقى كمل تاني. يعني في في في غير ان انت تقوم بعملي وتقوم انا مش عايز انا عايز نتغير في موضوع تعاملنا مع الزنوب ده. انه احنا بنعمل الزنب وبعد كده نيجي نقول عايزين نتغير ونقعد نتكلم نتكلم نتكلم. هل انت عملي
لأ انا مش يعني انا عايز واحد عملي ما تتكلمش كف عن الشكوى. انا اهم حاجة عندي انت عملت زنب امبارح ؟ اه. انت النهاردة ايه ؟ لأ انا خلاص انا انا مكمل في ان انا مش عايز اعمله تاني في حياتي
هو ده العملي هو ده الصادق. هو ده الحقيقي انا تيجي تقول لي انا وقعت فيه زي تاني اقول لك ودلوقتي هو انت بتكلمني انت تبت ولا لأ؟ اه طبعا انا تبت. اه يعني ايه تبت؟ يعني اول ما عملته زعلت جدا وقلت ربنا انا اسف وقررت ما اعملوش تاني لحد ما انا باكلمك دلوقتي حالا
كويس جيت بعد عشر تيام انا وقعت في الزنب تاني وانت بتحكي لي ايوة يعني انت دلوقتي خلاص استسلمت ومتضايق ومش ناوي تتحرك لا لا لأ انا بعد ما وقعت فيه زعلت جدا جدا واتضايقت
بس انا اصلا تبت وقلت يا رب مش هعمله تاني شف انسان عملي اوي انسان عملي جدا بيحط مشاعره اللي هتغلبه عن انه يعمل على جنب. وما تقوليش ما اعرفش
ما تقوليش ما اعرفش اللي هيقول ما اعرفش ده ده اسمه قصر ديل. والله ده نفسه بتقول له احنا مش عايزين نتوب سبنا نعيش في الوهم. دراما كوين هعيش في الوهم واعيط بس. بس
طب ما تقول خلاص مش هعمله تاني يا رب وتنوي ده. وتصدق في ده وبعد كده لما تقع فيه نبقى نشوف هتعمل ايه ؟ لأ لأ انا هاقعد ازعل شوية. طب ولو مت دلوقتي ؟ لأ انا مش انا ما توبتش اصلا. طب الزنب ده ما تحولش لحسنة خلاص
طب انا بس انا زعلان الالتزام التوبة المشاعرية دي مش التوبة حتى. المرحلة اللي ما بين ان انا مزنب مقيم على الزنب وبيننا تائب بس معلش في مرحلة في النص هزعل شوية على ما اتوب
ده ده غلط كبير الراجل كان ناوي يتوب يعني تخيل معي واحد انا مش هشرب سجاير انا مش هشرب سجاير انا رايح انا خلاص بطلت سجاير رمى العلبة نزل لقى واحد بيقول له خد سيجارة قام واخدها وشرب
ده اللي الراجل ده عمله بالزبط. قام عامل ايه بعد ما شرب السيجارة؟ هو قتله. هو عمل الزنب كامل قتل بعد قال لا خلاص انا قلت مش هشرب سجاير. الله
وانت الموضوع ده ما هنجكش يعني؟ لأ مش هيهنجني. انا قلت مش هشرب سجاير خلاص طب واللي حصل ده خلاص كانه حصل او ما حصلش كانه خلاص انا انا خلاص حصل انما انا قلت انا مش ناوي يبقى انا هكمل في ان انا مش ناوي. الاصل ان انا تائب. مش الاصل ان انا وقعت في الزنب
خلي عندك دي. بصوا يا جماعة احفظوا دي مش جملة اتقالت وخلاص خلي الاصل ان انا تائب مش الاصل ان انا عاصي يعني مسلا مسلا الراجل بتاع السجاير ده الاصل ان هو تائب. فبص مش باشرب سجاير مش بشرب سجاير. وقع في الزنب. ماشي. بص معي خليك معي كيرف كده. مش باصة بشجاير مش باصة وقع في
بعد كده ايه مش بشرة مش بشرة وقع في الزنب. الاصل ايه؟ الاصل ان انا ما بشربش سجاير وبعدين وقع في الزنب مرة وقع في الزنب مرة. وقع في الزنب مرة. الاصل ايه؟ تعال ناخد تعال ناخد آآ فترة زمنية طويلة
الاصلي ايه؟ الاصل ده تائب هو ده هو ده الراجل ده. الحديس كله انه تائب ما عدا فيه لقطة حصلت عملي راجل عملي فمهم جدا جدا النفسية دي للي عايز يتوب يا جماعة
تعالوا ناخد محطة فكرية مهمة ننزل بقى ونقعد في محطة فكرية كده ونتكلم شوية الراجل ده دل على اتنين راهب هو عالم فانت محتاج تفهم الفرق ما بين اهل الدين
اهل الدين عندك انا هقسمهم لك النهاردة تلاتة عشان نبقى استوعبنا اللي اتقال اول حاجة الانسان المسلم العامي العادي جدا المسلم العامي العادي جدا وده بيسموه في اللفظ الشرعي بيسموه المقلد اللي بيقلد
يعني ايه بيقلد دي مش كلمة وحشة مش زي اللي عندنا يعني. بيقلد يعني ايه؟ يعني في واحد هو اللي بيقول له آآ بتعبد ربنا ازاي ؟ بيقلده ليه؟ لانه ان انا اعبد ربنا ازاي دي مش من دماغي؟ دي بالايه؟ دي بالعلم
ربنا هو اللي بيقول لنا بيعلمنا. فمين اللي بيتعلم اي حد ينفع يتعلم؟ حد عنده العلم؟ لأ في العلم ده لازم تحصله. فنعرف ازاي نعبدك يا رب؟ فيه علم اهو اللي عايز يعرف
يحصله. ففي ناس بتتعب عشان تحصل العلم ده. بتقعد مسلا تلاتين سنة بعد كده فهمت فبقى بعد كده المسلمين العاديين اتقسموا الاتنين. واتقسموا للشريحة القليلة بتاعة الناس اللي تعبت قوي عشان تتعلم. العالم
واتقسمت بعد كده العوام المسلمين اللي هم المقلدين اللي هم احنا والعالم اللي هو قعد يتعب كتير قوي قوي عشان يفهم ربنا ادانا قال لنا ازاي نعبده بس مش سهلة
رسالة تتعرف لا ده عشان افهم واعرف العلم ده قصص واشواط وعلوم كتير اوي واتعلم حاجات لها علاقة بقى باللغة العربية والنحو والبلاغة والصرف. وبعد كده القرآن وعلوم القرآن وبعد كده تخش بقى في الحديس وعلم بقى الرجال وعلم المصطلح واصول الفقه والمزاهب الفقهية والتاريخ
آآ آآ موضوع كبير اوي اوي والسيرة والتفسير وآآ كل ده الراجل ده ايه مش ده مش درس. ده الواحدة فيهم بتبقى مكتبة قد الحيطة بتاعة اوضتك دي كلها. ده المادة الواحدة. فما بالك ان هم عشرين مادة. فالراجل بيقعد كتير اوي
اوي اوي اوي اوي اوي يتعلم وبعد كده يبقى عالم فيفهم انا فاهم يا جماعة كل حاجة في الدين او يعني انا ده فاهم انا مين عايز يعرف يجيله فيبقى مقلد
فبقى فيه مقلد وعالم. وعلى فكرة العالم ده درجات في عالم متخصص انا يا جماعة المادة بتاعة الفقه دي هارسها لأ انا دي مش قوي فيها بس المادة بتاعة التفسير دي فزيع فيها
العالم اصلا متخصص لحد ما يبقى فيه عالم قرر ان هو يمسك كل اللغات كل المواد ويبقى فيها ايه متخصص فبيسموه العالم المجتهد في عالم مجتهد وفي عالم متخصص وفيه ايه
وفي عوام طب فيه ما بينهم بقى اتنين عايزك تعرفهم كويس اوي واحد فيهم اللي هو الراهب ده. اللي هو العابد يعني واحد يا جماعة بيعبد كتير يعني طب ما هو دول بيعبدوا. لأ ده بيعبد كتير قوي. قوي
بيعبد بيختم كل تلات ايام فاهمين؟ بيصوم يوم ويوم آآ بيصلي كل يوم قيام ساعتين تلاتة. عابد بالبه عابد هل ده عنده علم؟ لأ وفيه واحد تاني محتاجكم تعرفوه اسم الداعية
ده زي المسلمين؟ لأ ده اعلى شوية. ده بيقول للناس بيكلم عوام المسلمين في مواضيع ما لهاش دعوة بالعلم. يعني ايه؟ يعني بيكلم الناس في انه يا جماعة عايزين نتوب وعايزين نغير من حياتنا. ولازم نصلح اخلاقنا. والصلاة حاجة مهمة. وآآ والدار الاخرة
واحنا اتخلقنا ليه ؟ وعايزين نبقى بنرضي ربنا ده مش علم ده مش على فكرة ده ده ده حتة في العلم اسمها التزكية انما اه اه انما ده ما لوش دعوة باصول الحديس وعلم الرجال والسند والمتن وعلل الحديس والمزاهب الفقهية واصول الفقه وقواعد الفقه
انت بقى بتتلخبط في كل دول ده اللي حصل للراجل ده. دل على الراهب مين الراهب ده؟ اللي بيعبد وراح يسأله في ايه في فقه الرهاب آآ عك الدنيا الطلاب قالوا لا ما ينفعش تتوب. الراجل شايف انه قتل المائة دعى ده زنب لا توبة له. ده مش فاهم في الدين
ده اللي بيحصل بقى لما انت تيجي تسألني انا. انا الداعية تيجي تسألني في حاجة وانت فاكر ان انا عالم فاهمين الفكرة محتاجين نفهم كويس قوي مين ايه هولندا داعية
هولندا عالم هولندا عالم مجتهد فلان ده طالب علم. عارفين ايه طالب العلم ده؟ اللي هو العالم بس ايه في سنة اولى. يعني لسه بيتعلم هولندا مقلد انتم بقى وانا مقلدين
عليك واجب ولك حدود عليك واجب ولك ايه حدود الواجب ايه انك يجب ان تتبع عالم يعني حرام ان انت تشغل عقلك وتقول المفروض ربنا يعبد ازاي. ليه حرام؟ لان هي مش بالعقل هي بالعقل والعلم
انت في ركن ناقص فحرام. واجب عليك انك تتبع حد مين الحد دا ؟ انا مش فارق معي في في يعني ليه في مليون عالم رح شف عالم انت بترتضيه بترتضي دينه. بترتضي علمه. زي بصوا بصوا يا جماعة زي ايه؟ زي الدكتور. ما عشان بس اللي فيه ناس كتير قوي ازاي ومش لاقي يا عم انت
اما بعينك بتروح لدكتور عرفت تجيب الدكتور ازاي سألت عنه. مين؟ سألت مين؟ سألت الناس حد يعرف دكتور عيون كويس الراجل ده قال لي اه الدكتور ده كويس يعني علمه كويس وشكله خبرة وامين
بس خلاص عايز مدرب جيم يا جماعة عايز اتمرن جيم حد يعرف مدرب؟ اه. رح اسأل على العالم. حد يعرف حد يا جماعة اسأله في الدين؟ اه انا عندي شيخ اعرفه. وكويس وابن حلال وبيتقي ربنا
زي ما بتسأل على الدكتور يعني قصدي بنفس الطريقة وبتسأل على مدرب الجيم اسأل على اسأل على شيخ تاخد منه دين. عالم. احنا بنسميه الشيخ دلوقتي ده لازم يبقى عالي
فده الواجب عليك ولك حدود عارفين ايه هي الحدود انت مقلد ماشي وانا مقلد. تمام انت لقيتني بعمل حاجة انت كنت انت فاكر انها غلط يعني انت انت بتعملها بطريقة تانية
يعني مسلا مسلا جيت ايه في السفر مسلا انت بتقصر وتجمع جيت لقيتني بجمع بس فانت يا حرام عشان علمك قليل وكده وعلمي خلينا نفترض عشان علمك قليل انت فاكر ان انا بعمل حاجة غلط
طب اعمل ايه اقول لك تعمل ايه ؟ تيجي تقول لي يا فلان انا سمعت انه الصح او انا لما سألت الشيخ بتاعك ها انا مقلد. انا لما سألت حد قال لي الصح ان انا اعمل كزا كزا
انا هرد عليك بحاجة من اتنين يا اما اقول لك ايه ده والله! انا والله ما كنت اعرف. كويس انك قلت لي واعمل زيك يا اما اقول لك لأ انا انا اسف انا الشيخ بتاعي قال لي حاجة تانية
عارفين تقول لي ايه قل لي سلام عليكم حدود لك حدود انا وانت المقلدين ما اصلا ما نتكلمش ما نتكلمش ازاي يقول لك وقال لك ايه؟ وقال لك دليل ايه؟ وقال لك انتم بتعملوا ايه يا جماعة
مش حتتنا خالص. احنا اصلا هدفنا كان نعرف منهم نعمل ايه وخلاص وابوس ايديكم عندك حدود عندك حدود التزم بها عندك واجب انك تتبع حد وعندك حدود انك لو شفت حد مقلد زيك كده
عايز تنصحه تقول له انا الشيخ بتاعي قال لي كزا خد نصيحتك ماشي قال لك لأ انا انا على مزهب تاني على منهج تاني تسكتوا انتم الاتنين بقى وخلاص شكرا انا نصحتك وانت طلعت طلعت سائل حد وسلام عليكم
فالمحطة الفكرية دي مهمة. يعني ايه راهب ويعني ايه عالم؟ يعني ايه داعية ويعني ايه عابد ويعني ايه عالم؟ واحنا مقلدين ايه اللي علينا تعالوا بقى نرجع المحطة عملية تانية
احنا عايزين نتوب بقى الراجل ده مبدئيا قال لنا انه ايه؟ اول حاجة عمليا انك انت بتتحرك. صح طيب لأ قل لي بقى عمليا اعمل ايه بجد ما هو ليه النبي صلى الله عليه وسلم ذكر لنا العالم قال له اعمل ايه؟ عشان يقول له عشان بيقولها لنا
العالم قال له انطلق الى ارض كزا وكزا فاعبد الله معهم. زائد قام قايل له حاجة تانية. قال له ايه؟ ولا ترجع الى ارضك. دول جملتين ودي الخطوات الحقيقية للتوبة النصوح بجد
انطلق ولا ترجع انطلق ولا ترجع يعني ايه انطلق ولا ترجع؟ يعني لو خدناها على انا مسلا عايز او عايزك تقول على حاجتين واحد مسلا بيعمل آآ بيعمل زنب خلاص
انطلق ولا ترجع. يعني ابدأ في طاعة وما ترجعش للزنب ده ايه ده يعني مش بس ما عملتش الزنب ده ؟ اه انا عايزك تعمل حاجتين انا عايزك لما تقول انا عايز اتوب
من الزنب ده تبدلوا بطاعة انطلق ولا ترجع يعني واحد مسلا كان بيسمع اغاني ومدمن اغاني واسمع كل يوم والاغاني الغلط بتاعة المهرجانات والراب اللي فيها شتايم وفيها بزاءة وفيها ايحاء وكلنا خلاص
مقرين مليون في المية انها غلط تمام فانا عايز اتوب يبقى اول حاجة انطلق يعني ابدأ افتح المصحف بقى افتح المصحف بدل بدل اللي كان بيخش ودنك بحاجة تانية كويسة
اقرا اقرا ربع ربعين في اليوم. ولا ترجع الاتنين مهمين. الراجل ده ما ينفعش كان يروح الارض دي وبعد كده كله ويك اند يرجع الارض دي. ما ينفعش وما ينفعش كان يفضل في الارض دي
ما ينفعش هو كان لازم يروح دي وما يرجعش دي انت محتاج تنطلق ولا ترجع زنب وطاعة فاهمين؟ ايه هو الزنب انت هتختاره ايه هي الطاعة انت هتختاريها مش هيفرق معي خالص. ان شاء الله تبقى صلاة الضحى. خلي بالك مش لازم تبقى عمل جبار رهيب هنزل المس الكعبة وارجع كل يوم. آآ عادي
هصلي ركعتين الضحى هصلي على النبي صلى الله عليه وسلم عشر مرات عادي مش لازم الكمية مش لازم الكترة. المهم عندي ان انت نحط طاعة كده تنضف واتأكد ان انت مش هتتوسخ تاني
حالة الراجل ده انطلق ولا ترجع حاجة تانية انا عايزك تزودها على اللي انا قلته انطلق ولا ترجع. اللي هي ايه؟ اللي هو كان بيقول لي عليها فعلا فان فيها اناسا يعبدون الله فاعبد الله معهم. بيئة الايمان انطلق
بيئة الضلال لا ترجع بصوا يا جماعة دي سنة اساسية من سنن الالتزام والاستقامة. المجتمع مش المجتمع بتاعك يعني مصر. لأ. الدايرة بتاعتك انت انت انت شفت مين خلال الاسبوع اللي فات
الواتساب بتاعك اول اول خمسين واحد الاسبوع اللي فات احتكيت بهم مين هي دي مين الدايرة بتاعتك مين البيئة بتاعتك مين اللي عشرة وعشرين واحد اللي حواليك اللي عمالة تكلميهم في حياتك
الفترة دي هي دي البيئة البيئة ما لها بقى؟ البيئة هي اساس في امتى هتبقى عامل ازاي وعشان كده العالم ده في قمة الفقه الراجل ده متبهدل بسبب الناس اللي حواليه. هو شايف كده
وشايف انه لو خرجه من الناس دي وداه مع ناس كويسة بتصلي وتصوم وتعبد ربنا وتسمع دروس تقرا قرآن اخلاقهم طيبة روحهم كويسة آآ تعاملاتهم مع بعض كلها خير بيحبوا بعض جدعان
الراجل ده هيروح معهم هينضف وهياخد منهم وهيبقى زيهم واول ما يرجع للناس دي اللي هي عارفة بالظبط ده البلطجي ده اللي كان بيقتل فينا ده اللي عرفنا ده اللي انا لو رحت عايز اموت واحد اروح ادي له فلوس وعلى طول بييجي ده ده اللي ما فيش منه خير
هو لو رجع هناك هيبوز العالم ده كان زكي جدا. هو مش عايزه يتوب يعني يبطل قتل. هو عايزه يغير البيئة بتاعته فيتغير اصلا فلازم تنطلق ولا ترجع لازم البيئة اللي حواليك تتطهر شوية
وتبقى على الوضع اللي هي خليك بها بصوا يا جماعة فيه بيئة لو دخلت جواها ما بتعرفش تبقى وحش وفي بيئة لو انت جواها ازاي تبقى حلو هي دي المشكلة
فمهم جدا جدا ان انت اه اه تبقى فاهم دي لازم عندك خطوة عملية مع البيئة يا جماعة الجو بقى انا باحب اصحابي انا متضايق ان انا هاسيبهم انا مش عارف انت بتهلك نفسك
يعني انا بتكلم لو هم فعلا دي الضلال الهوا اللي عندك ده هو اللي هيضيعك انا انا هنا واضح معكم وصريح جدا جدا لو عندك لو انا اللي لو انا بكلمك او بكلمك وحواليك وبيئة ضلال
ما فيش اي كلام تعرف تقوله لي ينفع يخليني اقول لك خلاص مش مشكلة تماما والصحاب حاليا على على تلت مراحل في مرحلة منهم المرحلة اللي تحت خالص دي بيئة الضلال دي
ما ينفعش الناس دي لازم يحصل شيفت ديليت ايا كان كان علاقتك بهم فين وهم كويسين قد ايه وحلوين قد ايه. انت دلوقتي رايح النار بسبب الناس دي. اقول ايه اوضح من كده
اكلمك ازاي غير كده وبصراحة يعني في مصر فيها ميت مليون بني ادم. مش معقولة تبقى انت مش قادر تسيب العشرة دول العشرة اللي هيدخلوك النار هم هم بس العشرة اللي ما ينفعش يتصاحب غيرهم
انا بكلمك في حالة ان انت في الشريحة دي بقت الضلال. فيه وفيه البيئة اللي في النص دي اللي هي يا جماعة مش ملتزمين بس عارف اللي هو ايه مش بيضره. عارفين الناس دي اللي هو ايوة صلي ما شاء الله يا عم. قم صل معي. لا يا عم ان شاء الله مرة تانية. بس بس هو بيحب لك الخير. ناس
يعني بين البينين. ده وجوده حواليك مش مشكلة بمعنى هاي باي باي بمعنى صديق الهايباي ده اللي هو سلام عليكم. وعليكم السلام. بس انا بقول هاي باي باي كده عشان ايه فيه كده فيه
اه على الواتساب وبنهزر وعامل له تاج على الفيسبوك واه بس ده مش صاحبي صاحبي الكاتب السري اللي بسافر معه اللي بروحه اجي معه اللي بحب اللي بقف جنبه وبيقف جنبي الا لو احتجت حاجة صاحبي
امال مين صاحبي صاحبي ده لازم يبقى اصلا آآ على الطريق على الطريق واحد ملتزم واحدة ملتزمة انا عايش لله انا عايز اعبد ربنا انا عايز اخش الجنة انا هتجوز كده واشتغل كده واخرج كده واعيش حياتي كده. دول صحابي
دول بقى هنلعب كورة مع بعض ونسافر مع بعض ونتفرج مع بعض على ماتش وانك تتغدى عند بعض ونخرج مع ولادنا مع بعض ومراتي تقعد مع مراته هنعيش حياة مع بعض لان احنا اصلا مفلترين الطريق
دي بيئة الايمان طب انا مش لاقي الصحبة ومش عارف الاقي ومش ماشي يعني ده موضوع تاني ده انت تدعي ربنا به وتجتهد عشان توصل له انا هنا مش في كيف تجد او تكون صحبة
انا بكلمك الاول في الاصول انا بتخطى المرحلة دي انا عايزك توصل معي لمرحلة صح انا المفروض الناس دي ما تبقاش في حياتي انا مش هخليهم في حياتي صح لازم اوجد الناس دي في حياتي انا هشوف ازاي
اقدر اخليهم موجودين في حياتي. انا بكلمك في المرحلة دي دلوقتي مرحلة انطلق ولا ترجع. الراجل قال له كده احنا بنتعلم ده فمهم جدا انك تقول انا هبقى ده بتاخد خطوات فيه. ازاي ده ممكن والله يبقى نقاش تاني. بس ازاي النهاردة درس مش عن الصحبة بس
النهاردة لازم يبقى عندك خطوات عملية في انك تنطلق ولا ترجع. سواء بقى زي ما قلنا في الذنب والطاعة او في البيئة نفسها بيئة الايمان وبيئة الضلال تعالوا نختم بقى بمحطة ايمانية
محطة ايمانية عشان نعيش مع ربنا التواب ربنا نزل لهم ملك عشان يقضي ما بينهم باللي ربنا هيقضي به انه هيقبل الراجل ده بيقول لهم قيسوا وبعد كده ربنا هيوحي الى الارض دي يقول لها قربي ودي تبعدي
عشان هو عايز عايز يتوب على الراجل ده اه احنا عندنا سبحان الله تعالوا نتكلم على انتم عارفين التوبة الاولى والتوبة التانية اه انه توبة العبد محفوفة بتوبتين يعني لما انا باجي اتوب
ارجع ابطل اتغير يبقى قبليها ربنا هو اللي ازن لي بالتوبة دي التوبة الاولى وبعديها ربنا هو اللي يقبل مني التوبة دي دي التوبة التانية ثم تاب عليهم ليتوبوا ماشي
والتانية ايه؟ الم يعلموا ان الله هو يقبل التوبة مين دي توبة اولى وبعد كده انت تتوب توبة تانية التوبة الاولى ان ربنا بيقدر اصلا ان العبد ده ان انا هفتح له باب التوبة
انه يخلقها في قلبك ويخليك تنشرح لها وتبقى عايزها ويبعت لك رسايل ونعم من قلبك يلين وتحزيرات عشان قلبك يضطرب انه يرسم لك ويوفقك لطريق التوبة ما تيجي انت ايه
هي دي يا جماعة دي التوبة الاولى قبل ما انت قبل ما انت ايه قبل ما انت تقول حاضر يا رب هدوء. انت بيحصل حاجة جواك بتخليك تدوب. هي دي توبة الله الاولى
اللي هي والله يريد ان يتوب عليكم والله يريد ان يتوب عليكم اللي هي ان الله يبسط يده بالليل ليتوب مسيء النهار ويبسط يده بالنهار ليتوب مسيء الليل اللي هي ربنا بينزل الى السماء الدنيا وينادي هل من مستغفر؟ هل من تائب
كل ده وانا لسة ما لسه ما توبتش الله بيفتح باب التوبة بييسر طريق التوبة بيخلق ويشرح باب التوبة ويرسل الرسائل ويفكرك ويجيب لك حد يكلمك وتشوف موقف وتخاف ما تقول انا هاتوب
فلما تيجي تتوب فلما تيجي تتوب الله يفرح بالتوبة دي قال النبي صلى الله عليه وسلم والله الله افرح بتوبة عبده من احدكم يجد ضالته بفلا بالفلا. لما واحد يبقى قلنا عارفين طبعا القصة دي واحد يبقى تاه منه الجمل بتاعه والدابة بتاعته في صحراء ويبقى فاكر انه هيموت
ويضيع خلاص وبعد كده يلاقيها فيفرح قد ايه. قال والله لله افرح بتوبة عبده من احدكم يجد ضالته بالفلاح وان الله يحب التوابين. فتيجي انت تتوب هيحبك ويفرح التوبة الاولى بيخلقها في قلبك بييسرها لك بيدبر لك عشان بيلطف ان انت تتوب. تيجي انت تتوب
يفرح ويحبك وبعد ما انت تتوب هي دي توبة الله الثانية ان الله بيعمل ايه؟ بيقبل التوبة وقال النبي صلى الله عليه وسلم التائب من الذنب كمن لا ذنب له. ربنا يمحو خلاص ده
لأ مش بس كده الا من تاب وامن وعمل عملا صالحا يبدل الله سيئاتهم حسنات. وكان الله غفورا رحيما لأ مش بس كده قال سيدنا هود وان استغفروا ربكم ثم توبوا اليه يمتعكم متاعا حسنا الى اجل مسمى ويؤتي كل ذي فضل فضله
يعني انفتح عليك في الدنيا يديك جوايز بركة واحسان ورزق عشان انت تبت زي ما سيدنا نوح قال يرسل السماء عليكم مدرارا ويزدكم قوة الى قوتكم اه لأ ده ده سيدنا هود
قوة لاخوتكم ولا تتولوا مجرمين فازاي ازاي ازاي الله التواب جميل كده ازاي الله التواب جميل كده وانت بتقرا الحديس ده ازاي واحد قاتل مئة بقى بيقول هل لي من توبة؟ اه ده ربنا فتح له الباب
خلقها في قلبه حرك جواه حاجة بتشوف صنع الله انه الزايدة بيتوب بتشوف انه بيوريه العالم وبيقول له يعمل ايه؟ بتشوف توبة الله الاولى ولما الراجل بيتحرك بتستشعر ان الله يفرح
ويحب هذا العبد المئة خلاص جميل الله التواب جدا وبتشوف بعد ما ربنا بيقبض روحه ازاي هو قبل توبته وحرك له الارض اصل الراجل نأى بصدره تائب بجد ربنا قبل ده. فبصراحة المحطة الايمانية دي
ازاي واحد يعرف ان ربه كده وما يتوبش يعني ما يتحمسش للتوبة ما يستسهلش التوبة ما يفرحش بالتوبة. التوبة لها لزة يا جماعة هي بترجعك من الحالة النفسية للحالة الصحيحة والحالة النفسية الصحيحة اللي هي السكينة والهدوء
بس ان انا فرحت ربنا ان ربنا فرحان بي ان ربنا بيحبني انا ان ربنا ابقى قبلني انا لا ده انا ده انا اتوب كل يوم قولوا قولوا يا جماعة قولوا دلوقتي تبنا الى الله
ده انا حاجة ده انا ملك. انا ملك الكون كده ان ربنا بيحبني مين ما يتوبش بقى يا جماعة ونسمع الكلام ده عايزين ان احنا النهاردة نبقى اتعلمنا ان التوبة فيها شغل عملي اتحرك
وان التوبة فيها انطلق ولا ترجع سواء البيئة او لما تيجي تبطل زنب وتجود بداله طاعة. ده اتعلمناه عايزين نعيش ايمانيا مع محطة يا ربنا التواب الجميل وعايزك تبقى فهمت كويس قوي الفكرة بتاعة الاثر النفسي بتاع المعصية عشان يكرهك في المعصية اكتر ويخليك تبعد عنها اكتر وتفهم كويس قوي ايه الحل الحل ان انا
وعايزك طبعا فكريا يبقى زبطت نقطة الراهب والعالم دي عشان برضو تبقى فاهم حدودك كمقلد والواجب عليك وتشوف الناس اللي حواليك ازاي منهم انا والناس اللي بتبعت لي اسئلة كأن انا عالم
وعشان كده الناس تزعل اللي ما بيردش يعني بس جزاكم الله خيرا. ان شاء الله يتبعت لكم الواجبات وتمشوا فيها دي حاجة تساعدنا. احنا احنا قصة النهاردة اساسها آآ اتعامل ازاي عشان اتوب
اتعلمنا شوية حاجات في خطوات عملية. وعرفنا حاجات مهمة لصفات التائب الصادق وفهمنا حاجات كويس قوي لازم تتغير عشان يحصل توبة بجد فالنهاردة كان الكلام يعني بشكل مركز في النقطة دي
بازن الله المرة الجاية ناخد قصة جديدة. آآ سبحانك اللهم وبحمدك اشهد ان لا اله الا انت استغفرك واتوب اليك. والسلام عليكم ورحمة الله وبركاته